الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. الصفحه دى يتيمه, حاول تضيفلها لينك فى صفحات تانيه متعلقه بيها. جامعة راين فال للعلوم التطبيقية هي جامعة حكومية المانية عندها توجه عالمي و نسبة عالية من الطلاب الأجانب، الجامعة فتحت في الترم الشتوي سنة 2009/2010 ، عندها مباني كتيرة في مكانين مختلفين أولهم و اكبرهم في مدينة كليفا و التاني في مدينة كامب-لينتفورت. الجامعة اتسمت بالاسم دا عشان نهر الراين الألماني و نهر الفال الهولندي. من أول سنة 2018 الجامعة بدات توفر برامج بالانجليزي و بالالماني من خلال 4 كليات : كلية التكنولوجيا و المعلومات، كلية العلوم الحيوية، كلية المجتمع و الإقتصاد، كلية التواصل و الطبيعة. يوم 28 مايو 2008 ، حكومة ولاية شمال الراين و فيستفاليا نظمت مسابقة عشان تعمل 3 جامعات جديدة في الولاية و المتقدمين كانت مدينة كليفا، و اتحاد من اربع مدن هما (كامب - لينتفورت ، مويرس ، نيوكيرشن ، و راين بيرج) ، بعد كدا فكرة الجامعات المنفصلة اترفضت و اختاروا مدينة كليفا و كامب - لينتفورت عشان يعملوا جامعة سوا.